Ek het net gewonder waar gaan matrikulante werk kry deur schatz | Bydraes | Woes - Kreatiewe platform vir Afrikaans
Titel: Ek het net gewonder waar gaan matrikulante werk kry
Datum gepubliseer: 15 Sep 2009
Ek het net gewonder waar gaan al die nuwe matrikulante werk kry met die huidige werkloosheid en resessie wat tans in die land heers? Baie sal seker weer uitwyk na oorsee vir werk? Dan kan ons net met hulle op Face book gesels. Kan ons dan nie hulle kundigheid hier behou nie? Gaan ons een van die dae ‘n land van ou mense word? Die kinders werk almal oorsee. In die ou dae het die seuns darem nog verpligte militêre diens gedoen. Dit het hulle koppe so ‘n bietjie kans gegee om te dink wat hulle graag wil word en eendag wil doen. Al was dit vir party net ‘n sit en niks doen op Universiteit om hul pa se geld te help spandeer. Nou lyk dit asof dit net dokters en verpleegsters is wat verplig word om een jaar vir die staat te werk. Daar is tekorte aan personeel by Onderwys, Polisie, Munisipale wese (Rekenmeesters, Inligting tegnologie, Regs kennis, Ingenieurswese, Elektrisiëns, Kliniek personeel, Bibliotekarisse ens), Regstelsels soos howe, Hospitale, Binnelandse sake (ID dokumentasie), sommer net ‘n paar van die instellings wat ek sonder moeite vinnig aan kon dink. Net gewonder dat as ‘n persoon bv. in die regte wil studeer, waarom kan hy nie ‘n jaar diens doen in sy plaaslike landdros kantoor waar hy ten minste iets kan leer en terselfdertyd sakgeld verdien totdat hy Universiteit toe gaan om te studeer. Die sekuriteits bedryf is tog ‘n groot werk verskaffer en persone wat in die rigting belangstel kan dan ‘n jaar polisie diens by sy plaaslike polisiestasie doen.
Waarom word daar teen verpleeg personeel en dokters gediskrimineer dat net hulle een jaar vir die staat moet werk?
Net gewonder. Kan die staat dan nie dat alle matrikulante een jaar verpligte diens doen by een of ander instelling wat beroep gedrewe iets en tot sy verdere opleiding kan bydra nie. Ons land het dan ‘n kranige tekort aan kundige mense soos Elektrisiëns, Landmeters, Ingenieurs, Onderwysers, ag te veel om op te noem. Kinders wat in die onderwys wil gaan kan dan eers ‘n jaar diens doen by ‘n plaaslike skool en vanuit sy huis werk. Hulle kan tog sekerlik onder toesig van ‘n opgeleide onderwyser sekere takies verrig vir die onderwyser om die oorvol klasse van die onderwysers meer draaglik te maak vir die onderwys en terselfdertyd iets verdien en solank beroep gerigte opleiding in die proses ontvang. Of het ons net dokters en verpleegsters nodig in die land wat as hulle klaar opgelei is ‘n groot gedeelte in elk geval die land verlaat vir beter weivelde oorsee. Wat nog van al die ander beroepe wat ek nie eens opgenoem het nie?. As al die matrikulante deur die bank so gehelp kan word dan is daar mos ook nie ‘n probleem met die ou regstellende aksie storie nie.
Ek het maar net gewonder. As hulle by een of ander staats instelling ‘n jaar diens kan doen kan hulle dalk iets leer, al is dit net om te toi - toi, want dit lyk my daar is nie ‘n staats instelling wat nog nie vanjaar ge Toi – toi het nie. Miskien tel ek net verkeerd of onthou sleg. Miskien sal die groot mense minder toi – toi as die jonger geslag by is, hulle moet mos dan ten minste ‘n ordentlike voorbeeld stel, dan nie.
Miskien wonder ek te veel, ook nie ‘n goeie ding nie.
Jy kan nie so ingewikkelde begrip aan iemand verduidelik wat sy brein 'manually change'.
10 jaar 6 dae 13 ure oud
Die lewe Kinders Regering Skool Werk Universiteit Diens Sosiale kommentaar
375 Nie-lede aanlyn